Ренат Акчурин

**Ренат Акчурин**, Ренат Сөләйман улы Акчурин (*Ренат Сулейманович Акчурин*, *,  — , *) — СССР һәм РФ кардиохирургы, РФА (1997), Россия медицина фәннәре академиясе (2011) һәм БР ФА (1997) академигы, ТР ФАнең шәрәфле әгъзасы (1998), СССР һәм РФ дәүләт премияләре лауреаты (1982, 2001).

## Биографиясе
1946 елның 2 апрелендә Үзбәкстан ССРның Анджиан шәһәрендә укытучылар гаиләсендә туган. Милләте буенча татар. Анджиан медицина институтында укый, 1971 елда и.М. Сеченов исемендәге 1нче Мәскәү медицина институтын тәмамлый. Медицина фәннәре докторы, профессор. Элеккеге СССР ПВО зенит ракета гаскәрләре командующие Рәсим Акчуринның абыйсы.

1971 елдан — участок табиб-терапевты, 1972-1973 елларда — Мәскәү өлкәсенең Реутов шәһәр хастаханәсендә табиб-травматолог. Шул ук вакытта Мәскәү шәһәренең 70нче хастаханәсендә хирург һәм Мәскәү өлкәсенең Балашиха район хастаханәсендә травматолог булып эшли. 1973 -1975 елларда Бөтенсоюз фәнни-тикшеренү институтының клиник һәм эксперименталь хирургия буенча клиник ординатурада эшли. 1975 елның мартыннан-СССР медицина фәннәре академиясенең Бөтенсоюз фәнни үзәгенең кан тамырлары микрохирургиясе бүлегенең кече фәнни хезмәткәре, 1978 елдан башлап СССР медицина фәннәре академиясенең Бөтенсоюз фәнни үзәгенең кан тамырлары микрохирургиясе бүлегенең өлкән фәнни хезмәткәре.

1984 елдан башлап кардиохирургия өлкәсендә специальләшә башлый һәм Хьюстонга танылган америка хирургы Майкл Дебейканың клиникасына стажировкага җибәрелә. АКШтан кайтканнан соң РМФА Россия кардиология фәнни-җитештерү үзәгенең А.Л. Мясников исемендәге Клиник кардиология институтының йөрәк-кан тамырлары хирургиясе бүлеге җитәкчесе итеп билгеләнә.

Аякка бастыру, кан тамырлары һәм кардиохирургиядә уникаль юнәлешләрне үстергән абруйлы белгеч буларак билгеле. Реконструктив һәм пластик микрохирургия, аяк-кулларны реконструктив һәм пластик хирургия, коронар артерияләрнең реконструктив микрохирургиясе, йөрәкнең ишемик авыруын хирургик дәвалау, ритм бозуларын хирургик дәвалау, миокардны саклау, лазер ангиопластикасы, йөрәкне һәм йөрәк-үпкә комплексын трансплантацияләү мәсьәләләре кебек юнәлешләр өстендә эшли. Илдә бармакларны реплантацияләү, аяк бармакларын кулга күчереп утырту, катлаулы пластик операцияләрнең авторы булды.

1996 елның ноябрендә РФ Беренче президенты Б.Н.Ельцинга йөрәккә коронар шунтлау операциясен үти.

2012 елда Үзәк федераль округның Иҗтимагый палатасы әгъзасы итеп сайлана
.

М.Дебейки исемендәге Халыкара хирургия җәмгыятенең директорлар советы әгъзасы (1995), Бөтендөнья ангиологлар җәмгыятенең фәнни советы әгъзасы (1994), йөрәк-кан тамырлары хирургиясе буенча Россия җәмгыяте Президиумы әгъзасы (1994), Европа йөрәк-кан тамырлары хирургиясе җәмгыяте әгъзасы (2000), Россия дәүләт академия Кече театрының Попечительләр советы әгъзасы итеп сайлана.

2024 елның 6 октябрендә озакка сузылган каты авырудан соң вафат булган. Мәскәүнең  җирләнә.

## Шәхси тормышы
Өйләнгән. Хатыны Наталья Павловна, балалар табибы (педиатр). Уллары Максим (1973) һәм Андрей (1978―2004).

## Хәтер
* 2025 елның 31 мартында Татарстан Республикасы Министрлар Кабинеты Карары белән исеме Яр Чаллы Ашыгыч медицина ярдәме хастаханәсенә () (Яр Чаллы проспекты, 18 й.) бирелгән.
* 2025 елның 30 августында Яр Чаллыда Ренат Акчурин исемендәге Ашыгыч медицина ярдәме хастаханәсе (БСМП) территориясендә бюсты ачылган.
* 2025 елның 10 декабрендә Мәскәүдә, Е. И. Чазов исемендәге Кардиология медицина  (Академик Чазов ур., 15А) мемориаль такта ачылган .

## Искәрмәләр

## Чыганаклар
* Татарская энциклопедия: в 5 т. – Т. 1: А-В. – Казань: Институт Татарской энциклопедии АН РТ, 2002. – С. 94.

## Сылтамалар

## Шулай ук карагыз

 

Төркем:Казанның Мактау китабына кертелгәннәр